Søren Søndergaard (EL), 2004-11-25:
De stoppede ikke et eneste øjeblik.
Hvis amerikanerne ikke fandt et bombemål, brugte de lydbomber, blot for at terrorisere voksne og børn.
Byen var i frygt.
Jeg kan ikke give et billede af, hvor angste folk var.
Abdul Hamed ryster af sorg og vrede og fortsætter: Om morgenen så jeg Falluja tom, som om ingen boede der.
Falluja er blevet bombet ned til grunden.
Der er intet tilbage.
Og en anden, Ahmed Hamed, fortsætter: De fleste af de uskyldige mennesker havde taget ophold i moskeerne for at være tættere på Gud for tryghedens skyld.
Selv de sårede blev dræbt.
Amerikanerne sagde til folk, at de skulle komme til en bestemt moské, hvis de ønskede at forlade Falluja, og selv de mennesker, der gik derhen med hvide flag, blev dræbt.
Og endnu en reportage: Der er lig, som amerikanerne smed i floden, Eufrat i øvrigt.
Jeg så dem gøre det, og alle, der blev, troede, at de ville blive dræbt af amerikanerne, så de forsøgte at svømme over floden.
Selv der skød amerikanerne dem med riffel fra flodbredden.
Selv hvis nogle af dem holdt et hvidt flag eller hvide tøjstykker over deres hoveder for at vise, at de ikke var krigere, blev de skudt.
Selv mennesker, der ikke kunne svømme, forsøgte at krydse floden; de druknede i stedet for at blive dræbt af amerikanerne.
Så er der en, der hedder Hahammed, som bryder ind.
Han siger: De kalder os terrorister, og vi bor i byen, vi ejer byen, vi er ikke rejst nogen steder hen for at kæmpe mod amerikanerne.
De kom til vores by for at føre krig mod os.
Vi indbyggere i Falluja forsvarer vores by, vores huse, vores moskeer, vores ære.
Se, jeg vil ikke som udenrigsministeren og Venstres ordfører hævde, at det her er videnskabeligt underbygget, og at det er fakta.
Jeg ved, at det er beretninger, der indgår, ligesom de beretninger, som udenrigsministeren læste op fra Berlingske Tidende.
Det viser måske meget godt lige præcis, at der bliver begået forbrydelser på begge sider.
Det, der bare er problemet, er, at vi er i en af de alliancer, der begår de her forbrydelser.
Det er det, der er det store problem.
Det er især et stort problem, når regeringen ikke klart tager afstand fra det.
FN's generalsekretær sender et brev til amerikanerne og siger: Lad være med at angribe Falluja.
Så er vi nogle, som spørger regeringen: Hvad vil I gøre ved det?
Vil I bakke op om FN's generalsekretær?
Så vælger regeringen intet at gøre, og i stedet for er der ordførere fra Venstre og De Konservative, der går i byen og siger, at det skal man ikke blande sig i.
Jeg vil starte med at erklære mig enig i det sidste, altså at hr. Søren Krarup jo kaldte til hellig krig, kristendommen mod islam.
Udenrigsministeren noterer det, men tager ikke afstand fra det.
Det ligger meget godt i forlængelse af det forslag, som regeringen fremsatte i går, hvor man skulle til at vælge blandt de 500 kvoteflygtninge, som Danmark skal tage.
Man skal vælge dem fra, der er handicappede, og dem, der har en sygdom.
Og de, som ikke er integrationsparate, skal vælges fra.
Det er den samme type skred, som er sket, hvor der ikke er nogen grænser for, hvor langt man vil synke ned.
Den eneste ting, som sådan set fik mig herop, var, at ikke alene har hr. Ulrik Kragh citeret Berlingske Tidende, hvor nogle amerikaner havde skrevet, hvad der skete, da de kom ind i Falluja, eller nogle udtalelser, man havde fået i Falluja, men udenrigsministeren gjorde det samme.
Jeg vil godt sige, at der jo florerer mange udtalelser om, hvad der er foregået i Falluja.
Når nu Venstre og udenrigsministeren har åbnet ballet med at citere udokumenterede kilder, vil jeg da godt fortsætte med at citere den beretning, som en amerikansk journalist kom med den 23. november efter et besøg i Falluja.
Han skriver bl.a.: Læger i Falluja fortæller, at der er patienter på hospitalet, som blev tvunget ud af amerikanerne, siger Medit Abdullah, en 33-årig ambulancechauffør, som er ansat ved et hospital i Bagdad.
Nogle læger fortalte mig, at de var i gang med en stor operation, da soldaterne tog lægerne med og lod patienterne dø.
Et andet citat: En 35-årig købmand fra Falluja, Abdul Hamed, begyndte at fortælle os, hvad han oplevede i Falluja.
Han siger, at de amerikanske krigsfly kom uafbrudt hele natten og bombede overalt i Falluja ...